মেলিসা বেনোইস্ট
মেলিসা মেরি বেনোইস্ট (ইংরেজি: Melissa Marie Benoist; ফরাসি: মেলিসা বেনোয়া, জন্ম অক্টোবর ৪, ১৯৮৮) একজন আমেরিকান অভিনেত্রী, সংগীতশিল্পী, ও নৃত্যশিল্পী। তিনি মঞ্চে, এবং টেলিভিশন ও চলচ্চিত্র এ অভিনয় করেন। সুপারগার্ল টিভি সিরিজে সুপারগার্ল চরিত্রে অভিনয়ের জন্যে তিনি সমাধিক পরিচিত (২০১৫-বর্তমান)। ফক্স মিউজিক্যাল কমেডি ড্রামা সিরিজ গ্লিতে মার্লি রোজ চরিত্রে অভিনয়ের মাধ্যমে তিনি সবার নজরে আসেন। হুইপ্ল্যাশ, ড্যানি কোলিন্স, দ্য লঙ্গেস্ট রাইড, প্যাট্রিয়োটস ডে, লোরাইডার্স এবং সান ডগস চলচ্চিত্রে তাকে দেখা গেছে।